CELEX ID: 32010R1228
Publication Date: 2010-12-15

Document:
KOMISIJOS REGLAMENTAS (ES) Nr. 1228/2010
2010 m. gruodžio 15 d.
kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnį,
kadangi:
(1)
Reglamentu (EEB) Nr. 2658/87 nustatyta Kombinuotoji nomenklatūra (KN), siekiant vykdyti Bendrojo muitų tarifo, Sąjungos išorės prekybos statistikos ir kitų Sąjungos prekių importo ir eksporto politikos krypčių reikalavimus.
(2)
2009 m. lapkričio 16 d. Tarybos reglamentas (EB) Nr. 1186/2009, nustatantis Bendrijos atleidimo nuo muitų sistemą (2), taikomas tais atvejais, kai nėra pagrįstų priežasčių apmokestinimui.
(3)
Tam tikromis aplinkybėmis, atsižvelgiant į kai kurių Tarybos reglamente (EB) Nr. 1186/2009 nurodytų prekių gabenimo atvejų ypatumus, būtų tikslinga sumažinti administracinę naštą, susijusią su tokiais atvejais gabenamų prekių deklaravimu, priskiriant joms specialų KN kodą. Visų pirma, tai taikytina tais atvejais, kai kiekvienos gabenamų prekių rūšies klasifikavimas, reikalingas muitinės deklaracijai surašyti, darbo krūvio ir išlaidų požiūriu būtų neproporcingas su tuo susijusiems interesams.
(4)
2010 m. vasario 9 d. Komisijos reglamentas (ES) Nr. 113/2010 (3), kuriuo įgyvendinamos Europos Parlamento ir Tarybos reglamento (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis, nuostatos dėl prekybos aprėpties, duomenų apibrėžčių, pagal verslo charakteristikas ir sąskaitose faktūrose nurodytą valiutą suskirstytos prekybos statistikos rengimo ir specifinių prekių arba prekių gabenimo ir 2004 m. lapkričio 18 d. Komisijos reglamentas (EB) Nr. 1982/2004 (4), įgyvendinantis Europos Parlamento ir Tarybos reglamentą (EB) Nr. 638/2004 dėl prekybos prekėmis tarp valstybių narių Bendrijos statistinių duomenų ir panaikinantis Komisijos reglamentus (EB) Nr. 1901/2000 ir (EEB) Nr. 3590/92, leidžia valstybėms narėms naudoti supaprastintą kai kurių prekių kodavimo sistemą rengiant ES išorės ir vidaus prekybos statistinius duomenis.
(5)
Šiuose reglamentuose numatyti specialūs prekių kodai, naudotini atitinkamomis sąlygomis. Skaidrumo ir informacijos sklaidos tikslais tokie kodai turėtų būti nurodyti KN.
(6)
Dėl šių priežasčių į KN reikėtų įterpti 99 skirsnį.
(7)
Reglamento (EEB) Nr. 2658/87 I priedas turėtų būti atitinkamai iš dalies pakeistas.
(8)
Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2658/87 I priedas iš dalies keičiamas pagal šio reglamento priedą.
2 straipsnis
Šis reglamentas įsigalioja 2011 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2010 m. gruodžio 15 d.

EuroVoc Classification:
Level 1: 100147
100144
Level 2: 100193
100192
100177
Level 3: 2519
2520
614
3258
4380
All Descriptors: 2069
3191
4080
4381
4385
5751